Diari Oficial de la Generalitat Valenciana


Sumari del DOGV 6423, del 23-12-2010 (2010/13712)

ORDRE 13/2010, de 16 de desembre, de la Conselleria de Governació, per la qual es convoquen subvencions per a la construcció i remodelació de les infraestructures de les societats musicals de la Comunitat Valenciana, per a l'exercici 2011.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6423

Data del DOGV
:   23-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13105


Data del document
:   16-12-2010

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 13/2010, de 16 de desembre, de la Conselleria de Governació, per la qual es convoquen subvencions per a la construcció i remodelació de les infraestructures de les societats musicals de la Comunitat Valenciana, per a l'exercici 2011. [2010/13231]
En virtut del Decret 115/2010, de 27 d'agost, del Consell, pel qual es modifica el Decret 100/2007, de 13 de juliol, que va aprovar el Reglament Orgànic i Funcional de la Conselleria de Governació, aquesta ostenta, entre altres, les competències en matèria d'escoles de música i escoles d'educands, bandes de música, societats musicals, a fi de promoure i defensar aquests signes representatius de la identitat del poble valencià, contribuint així a la simbiosi de la Comunitat Valenciana amb les seues tradicions musicals, garantint-ne el coneixement a les generacions futures.
Amb aquesta finalitat, la Conselleria de Governació convoca les presents subvencions a fi de col·laborar en la construcció i remodelació de les infraestructures de les societats musicals en l'àmbit de la Comunitat Valenciana.
Per tot això i fent ús de la facultat que em confereix l'art. 28.e) de la Llei de la Generalitat Valenciana 5/1983, de 30 de desembre, del Consell, i atenent al que disposa la Llei 38/2003, de 17 de novembre, General de Subvencions.
ORDENE
Primer
Convocar la concessió de subvencions, dins dels límits pressupostaris que s'aproven per a la finalitat esmentada, destinades al finançament de les obres necessàries de construcció i remodelació de les infraestructures de les societats musicals en l'àmbit de la Comunitat Valenciana.
Segon
En funció del cost i durada de la inversió subvencionada, les ajudes regulades en la present convocatòria podran tenir caràcter de despesa plurianual, d'acord amb el que estableix l'article 29 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, del Consell de la Generalitat.
El Projecte de Llei de Pressupostos de la Generalitat per a l'exercici 2011 conté la línia de subvenció T7275000 en el capítol VII, destinat a l'esmentada finalitat, per un import de 600.000,00 € euros. No obstant això, l'import global màxim de les ajudes quedarà condicionat a l'existència, en els pressupostos de la Generalitat per a l'exercici 2011 i successius anys per als quals es concedisquen, de crèdit adequat i suficient per a atendre-les. Una vegada aprovada i publicada la Llei de Pressupostos per al 2011, per ordre de la Conselleria de Governació es farà pública la línia pressupostària concreta i l'import global màxim destinat a la concessió de les ajudes previstes en la present convocatòria.
L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà d'una nova convocatòria, de conformitat amb el que preveu l'article 58, apartat 2, lletra a), punt quart del Reglament de la Llei General de Subvencions.
Tercer
La present convocatòria d'ajudes es realitza pel procediment de tramitació anticipada d'expedients de despesa, previst en l'article 2.3 de l'Ordre de 26 de setembre de 1994, de la Conselleria d'Economia i Hisenda i en l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.
Quart
La present convocatòria, de conformitat amb l'article 3.4 i el 7.4, del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea per no ser-li d'aplicació l'article 107, apartat 1 del TFUE, en la mesura que no afecta els intercanvis comercials entre els estats membres.
Cinquè
De conformitat amb el Decret 198/2004, d'1 d'octubre, del Consell de la Generalitat, pel qual s'adequa la composició de la Comissió Delegada del Consell per a Assumptes Econòmics i se'n regula el funcionament, aquesta convocatòria no precisa del pronunciament de l'esmentada Comissió Delegada del Consell per a Assumptes Econòmics, ja que no té una especial incidència pressupostària i econòmica.
Sisè
S'aproven les bases per les quals es regeix la present convocatòria, incloses com a annex I d'aquesta ordre, així com el model de sol·licitud, inclosa com a annex II i la resta d'annexos.
DISPOSICIONS FINALS
Primera
En tot allò no regulat en aquesta ordre, caldrà ajustar-se al que disposa la Llei de la Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Segona
La present ordre entrarà en vigor l'endemà de la publicació en el Diari Oficial de la Comunitat Valenciana.
Tercera
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 13 de juliol, Reguladora de la Jurisdicció contenciosa administrativa, la present ordre, que posa fi a la via administrativa, podrà ser recorreguda pels interessats, potestativament en reposició o bé podran plantejar directament recurs contenciós administratiu, en els terminis i davant els òrgans que s'indiquen a continuació:
a) El recurs de reposició haurà d'interposar-se davant el conseller de Governació, en el termini d'un mes a comptar de l'endemà de la publicació.
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació o a partir de l'endemà de la notificació de la resolució expressa del recurs de reposició o que aquest haja d'entendre's presumptament desestimat.
València, 16 de desembre de 2010
El conseller de Governació,
SERAFÍN CASTELLANO GÓMEZ
Annex I
Bases de la convocatòria pública per a la concessió de subvencions per a la construcció i remodelació de les infraestructures de les societats musicals de la Comunitat Valenciana, per a l'exercici 2011
Primera. Objecte de la subvenció
Les ajudes s'atorgaran en concepte de subvenció a fi de contribuir a les despeses derivades de les obres necessàries de construcció i remodelació de les infraestructures de les societats musicals en l'àmbit de la Comunitat Valenciana.
L'import d'aquestes ajudes finançarà parcialment projectes d'obres que no excedisquen de 75.000 €.
Aquestes subvencions es concediran pel procediment de concurrència i prorrateig, d'acord amb l'article 22 de la Llei 38/2003, de 17 de novembre, General de Subvencions (BOE núm. 276, de 18 de novembre).
Segona. Beneficiaris
Podran sol·licitar aquestes subvencions les societats musicals de la Comunitat Valenciana, sempre que d'acord amb l'article 13 de la Llei 38/2003, de 17 de novembre, General de Subvencions, aquests centres complisquen els requisits següents:
a) Que en el moment de la finalització del termini de presentació de sol·licituds de la present convocatòria, figuren inscrites en el Registre d'entitats jurídiques de la Comunitat Valenciana, com a associacions o fundacions la finalitat dels quals siga la divulgació i promoció cultural de la música.
b) Que havent sigut beneficiàries del mateix tipus d'ajudes en l'exercici anterior, hagen presentat la corresponent justificació.
c) Que es troben al corrent de les seues obligacions tributàries i de Seguretat Social segons el que estableix el punt 1 lletra e) de l'article 14 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003).
d) Que siguen titulars, en propietat, de locals o instal·lacions dedicades a la promoció cultural musical i la resta de fins culturals.
Els sol·licitants hauran d'acreditar en el termini assenyalat per a la presentació de sol·licituds que compleixen amb els requisits establits en l'article 13.2 i 13.3 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003).
L'acreditació esmentada s'efectuarà en els termes que preveu l'article 13.7 de l'esmentada Llei, de conformitat amb el model de declaració que s'acompanya com a annex III.
Tercera.. Sol·licituds
1. Formalització: Les sol·licituds les ha de formalitzar el representant de la societat musical segons el model que s'acompanya com a annex II, a la convocatòria, i aniran dirigides al conseller de Governació.
2. Lloc de presentació: Les sol·licituds, junt amb els annexos i la documentació, es podran presentar en el registre d'entrada de la Conselleria de Governació, C/ Historiador Chabás, núm. 2, 46372-València i en les direccions territorials de la Conselleria de Governació d'Alacant C/ Rambla Méndez Nuñez, 41, 03525 Alacant, de Castelló, C/ Major, 78, 12819 Castelló, i de València C/ Historiador Chabás, núm. 2, 46498-València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament a l'oficina de correus o presentació en el Registre i anunciant a la Conselleria de Governació la remissió de la sol·licitud, mitjançant fax al núm. 96 398 68 50 o correu electrònic gobernacion\_utawj@rdv.cx, en el mateix dia, només als efectes organitzatius.
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de Serveis Públics interactius de la Generalitat accessibles a través de www.tramita.gva.es se seleccionarà el servei corresponent. Per a poder accedir a aquest sistema telemàtic, el sol·licitant haurà de disposar de la signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n realitzarà l'entrega per registre d'entrada, en el termini més breu possible dins de l'establit en l'apartat 3 d'aquesta base.
3. Termini: El termini per a la presentació de les sol·licituds serà de 30 dies hàbils comptats des de l'endemà de la publicació de la present ordre en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent. L'incompliment del termini esmentat determinarà l'exclusió de la convocatòria.
4. Documentació: Les sol·licituds han d'anar acompanyades dels documents o certificacions, originals o fotocòpies degudament compulsades a què es fa referència en cada capítol del model de l'annex II i, hauran de desenvolupar els punts següents:
a) Declaració responsable del representant de la societat musical, en la que s'incloga la sol·licitud d'ajuda que es pretén obtenir, així com el compromís de complir les obligacions que es deriven de la recepció de la subvenció en el cas de resultar beneficiaris.
b) Declaració responsable de tenir permisos administratius per a l'execució de les obres de construcció i/o remodelació i de l'activitat que realitza la societat musical.
c) Aportar memòria valorada o projecte subscrit per tècnic competent. De conformitat amb l'article 31.3 de la Llei 38/2003, de 17 de novembre, General de Subvencions, quan l'import de la despesa subvencionable supere la quantia de 30.000 €, de cost per execució d'obra, el beneficiari haurà de sol·licitar com a mínim tres ofertes de diferents proveïdors, amb caràcter previ a la contractació del compromís de despesa. L'elecció entre les ofertes presentades, que haurà d'aportar-se en la justificació, o, si és el cas, en la sol·licitud de la subvenció, es realitzarà d'acord amb criteris d'eficiència i economia, havent de justificar-se expressament en una memòria l'elecció quan no recaiga en la proposta econòmica més avantatjosa.
d) Fitxa de manteniment de tercers, segons el model que s'inclou en la present ordre. Aquest annex haurà d'anar acompanyat de l'escrit, segellat i signat per l'entitat bancària, on figura el compte i el titular, excepte si s'ha presentat amb anterioritat i no ha experimentat variació.
e) Documentació acreditativa de la capacitat del signatari de la sol·licitud per a representar a l'entitat (document públic o, almenys, certificació de l'acord adoptat per l'òrgan de govern que corresponga, en què es faculte el representant per a subscriure la petició).
f) Certificat acreditatiu de la inscripció en el Registre d'associacions o de Fundacions, expedit per l'organisme oficial corresponent.
g) Acreditació que el sol·licitant es troba al corrent en el compliment de les obligacions tributàries i enfront de la Seguretat Social. A aquest respecte, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat F) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i enfront de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Si no dóna aquesta autorització, el sol·licitant haurà d'aportar les certificacions següents:
- Certificació positiva de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social.
- Certificació de les direccions territorials de la Conselleria d'Economia, Hisenda i Ocupació, acreditativa que el sol·licitant no té deutes de naturalesa tributària amb la Generalitat.
5. Esmena: En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si darrere de la recepció de la instància i la documentació adjunta s'observara que falten documents o dades essencials per a la resolució de l'expedient, les direccions territorials de la Conselleria de Governació, els reclamarà, per correu certificat i amb justificant de recepció, a l'entitat sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que si així no ho fera se li tindrà per desistit de la seua petició.
Quarta. Comissió avaluadora
1. L'examen i valoració de les sol·licituds, així com la consegüent proposta de concessió i denegació de les subvencions, correspondrà a la comissió avaluadora, que estarà composta per:
Presidenta:
La sotssecretària de la Conselleria de Governació, o persona que delegue
Vicepresidenta:
La secretària general administrativa de la Conselleria de Governació, o persona que delegue.
Vocals:
a) Un vocal amb el seu respectiu/a suplent nomenat/a per la presidenta de la Comissió Avaluadora, a proposta i en representació de la Federació de Societats Musicals de la Comunitat Valenciana.
b) El director territorial de la Conselleria de Governació a València.
c) El director territorial de la Conselleria de Governació a Castelló.
d) El director territorial de la Conselleria de Governació a Alacant.
e) Un/a tècnic d'administració especial de la Conselleria de Governació
Secretari:
Un/a funcionari/ària, qui farà les funcions de secretari de la comissió, amb veu però sense vot.
2. En allò no previst en el punt anterior, la comissió ajustarà el seu funcionament al que s'estableix en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Cinquena. Criteris de valoració
La comissió avaluadora efectuarà la valoració dels expedients presentats i l'assignació de l'import de les ajudes previstes en aquesta ordre, tenint en compte les bases de la convocatòria i els criteris següents:
a) El caràcter urgent o la necessitat imminent de les obres de construcció i remodelació a realitzar, es valorarà fins a 40 punts.
b) L'optimització donada en el projecte d'obra, es valorarà fins a un total de 30 punts, amb el desglossament següent:
- La idoneïtat econòmica de les solucions tècniques, es valorarà fins a 15 punts.
- La consideració en l'optimització dels recursos, es valorarà fins a 10 punts
- L'eficiència energètica de les instal·lacions, es valorarà fins a 5 punts.
c) La idoneïtat tècnica de les obres de construcció i remodelació a realitzar, atenent a la finalitat cultural que es persegueix, es valorarà fins a 30 punts.
Sisena. Resolució de la convocatòria
La comissió avaluadora, elevarà proposta de concessió al conseller de Governació qui resoldrà l'adjudicació de les subvencions convocades i en disposarà la publicació en el termini màxim de sis mesos comptats a partir de l'endemà de fer públics, mitjançant ordre de la Conselleria de Governació, la línia pressupostària i l'import global màxim destinat a la concessió d'aquestes ajudes en el Diari Oficial de la Comunitat Valenciana. En el cas que la convocatòria no siga resolta en el termini previst anteriorment, s'entendran desestimades totes les sol·licituds.
En el cas que les ajudes concedides tinguen caràcter plurianual, l'eficàcia de la seua concessió quedarà condicionada a l'existència de crèdit adequat i suficient en els pressupostos de la Generalitat corresponents a l'exercici per al qual es concedeixen.
Si les esmentades ajudes s'instrumentaren mitjançant conveni que supose la terminació convencional del procediment, caldrà ajustar-se al que disposa l'article 54 bis del Text Refós de la Llei d'Hisenda Pública de la Generalitat.
En tot cas, la denegació de la subvenció ha de ser motivada i les raons, hauran de fer-se constar en la resolució d'adjudicació.
L'esmentada resolució serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.
Setena. Obligacions dels beneficiaris
1. Els beneficiaris que obtinguen aquestes ajudes vénen obligats a:
a) Mantenir el destí de l'edifici sobre el qual recau l'obra de construcció i remodelació durant un període mínim de 15 anys, des de la finalització de les obres esmentades.
b) Presentar un programa d'actuació amb indicació expressa de les dates previstes d'inici i finalització de les obres i del grau d'execució i imports que s'adequaran als preus en vigor fixats per l'Institut Valencià de l'Edificació o, si no n'hi ha, per l'organisme que tinga atribuïdes les competències en aquesta matèria, i que ascendirà a l'execució de l'obra en cada un dels exercicis per als quals se sol·licita la subvenció, tenint en compte que el termini màxim de justificació finalitzarà el 31 d'octubre de cada exercici.
c) Assumir l'aportació econòmica per la diferència entre l'import de la concessió i el cost total de la inversió per a la que se sol·licita la subvenció, de manera que es garantisca l'execució de l'obra i les variacions pressupostàries, si s'originen, en la seua execució. L'aportació esmentada haurà d'acreditar-se en el termini de 30 dies següents a la notificació de la resolució, mitjançant un certificat de l'acord adoptat per l'òrgan competent de l'entitat cofinançadora, en el qual es comprometa per a l'exercici vigent el crèdit necessari. En cas de despesa plurianual l'entitat titular haurà d'aportar l'aprovació de la despesa plurianual esmentada i la seua qualificació com a despesa obligatòria.
d) Començar les obres en el termini màxim de tres mesos comptats a partir de la notificació de la concessió de l'ajuda i, dins d'aquest termini, haurà de presentar-se el contracte d'obra.
e) Incloure en la publicitat de les obres, el fet d'estar subvencionat per la Conselleria de Governació.
2. Són també obligacions dels beneficiaris d'aquestes ajudes, les que amb caràcter general s'estableixen en l'article 14 de la Llei General de Subvencions.
3. L'incompliment de qualsevol dels requisits i obligacions estipulats en la present convocatòria, així com la infracció provada d'alguns dels seus extrems, anul·larà la concessió de la subvenció i n'obligarà al reintegrament en els supòsits previstos en l'article 37 de la Llei General de Subvencions.
Vuitena. Justificació i pagament d'aquestes ajudes
El termini de justificació de les ajudes finalitzarà el 31 d'octubre de cada exercici econòmic per al qual es va concedir l'ajuda. L'incompliment d'aquest requisit podrà donar lloc al desistiment sense efectes o a la minoració de l'ajuda corresponent a l'exercici en què aquest es produïsca, amb exigència, si és el cas, del reintegrament de les quantitats indegudament percebudes i l'exigència de l'interès de demora des del moment del pagament de la subvenció. Igualment, si la subvenció superara el cost real de l'obra, o si com a conseqüència de la disminució del cost global de l'obra projectada, s'haguera abonat un import superior al percentatge de participació de l'administració, també escaurà el reintegrament de l'excés obtingut.
Les subvencions a què fa referència la present ordre se satisfaran de la manera següent:
1. Bestretes:
En la resolució o, si és el cas, en el Conveni per mitjà de la qual s'atorgue la subvenció per a reforma o construcció es podrà anticipar un 15% de l'import total anual de l'ajuda, que es farà efectiu una vegada presentat per l'entitat beneficiària la documentació següent:
a) Garantia suficient,
b) Certificat en què conste que s'assumeix l'aportació econòmica per la diferència entre el cost total de la inversió i l'import de l'ajuda,
c) El contracte d'obres esmentat.
L'import anticipat es descomptarà proporcionalment, en la forma que es determine en la resolució de concessió o conveni, dels successius pagaments contra certificació.
La garantia sobre la quantitat anticipada, quan resulte exigible, podrà formalitzar-se mitjançant l'aportació d'un aval bancari o, si no n'hi ha, d'una garantia real immobiliària suficient o pòlissa d'assegurances, tots ells per l'import de la quantitat anticipada. Aquestes garanties es dipositaran, segons els casos, d'acord amb l'Ordre de 14 de febrer de 1986, de la Conselleria d'Economia i Hisenda, sobre constitució i devolució de fiances, modificada per l'Ordre de 16 de desembre de 1996 (DOGV núm. 2922, de 4 de febrer de 1997).
L'aval bancari esmentat haurà de ser solidari i amb renúncia expressa al benefici d'excussió.
2. Pagament:
La Conselleria de Governació només abonarà l'import que corresponga al percentatge de cofinançament recollit en la resolució de concessió sobre les obres efectivament realitzades, de manera que si augmentara l'import global de l'obra, no s'incrementarà el percentatge que corresponga abonar a la Conselleria, i si altrament aquell minvara, disminuirà en la mateixa proporció l'aportació de la Conselleria.
Els pagaments s'efectuaran contra certificacions d'obres expedides per un tècnic competent, de conformitat amb el projecte presentat. Les certificacions esmentades es presentaran, conforme amb el model oficial que figura en l'annex II, acompanyades de les corresponents factures que hauran d'estar aprovades per l'òrgan competent per a la contractació de les obres subvencionades.
En tot cas, presentades les certificacions, la Conselleria de Governació, abonarà exclusivament el percentatge de finançament establit en la resolució de concessió.
El pagament d'aquestes ajudes exigeix el compliment de les obligacions assenyalades en la base novena, i específicament les contingudes en les lletres i) i j): certificat del compromís d'assumir el cost i contracte d'obres. No es procedirà al pagament de l'ajuda si aquests documents no s'han presentat dins del termini i la forma escaient, podent ser causa de desistiment sense efecte de l'ajuda concedida.
Novena. Causes i procediment de reintegrament
1. La Conselleria de Governació exigirà el reintegrament de les quantitats percebudes en els supòsits previstos en l'article 37 de la Llei General de Subvencions.
2. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per part d'altres administracions o ens públics o privats, la suma total de la qual supere el cost de l'activitat subvencionable, donarà lloc a la modificació de la resolució de concessió.
3. El reintegrament ho haurà d'efectuar el beneficiari mitjançant transferència bancària o xec nominatiu a favor de la Generalitat.
4. El procediment de reintegrament de les quantitats indegudament percebudes s'iniciarà per la Conselleria de Governació, notificant a l'interessat, l'import de la subvenció que ha de ser reintegrat a la Generalitat, l'obligació que ha resultat incomplida pel centre i la motivació que justifica el reintegrament.
Aquest procediment haurà de garantir la preceptiva audiència a l'interessat, abans de l'elaboració de la resolució definitiva. Aquesta serà notificada igualment a l'interessat i tindrà naturalesa de liquidació definitiva, a l'efecte del còmput del cobrament del deute en període voluntari de recaptació.